Fører nu medaljeslutspillet efter sejr over FCK

Aalborg DH startede medaljeslutspillet med at besejre Ikast Brande. Lørdag tog nordjyderne så endnu et overraskende skridt mod DM-finalerne. Ude mod Anja Andersens FCK Håndbold blev det til en overraskende sejr på 24-19. FCK Håndbold kom ellers bedst i gang og førte det meste af første halvleg og scorede mod slutningen tre mål i træk til en pauseføring på 14-11. Straks fra anden halvlegs start var det dog Aalborg DH, der tog teten og indhentede københavnernes føring.